Ισλανδικό Σοσιαλιστικό Κόμμα

Το Ισλανδικό Σοσιαλιστικό Κόμμα (ισλ. Sósíalistaflokkur Íslands) είναι ένα σοσιαλιστικό κόμμα της Ισλανδίας το οποίο ιδρύθηκε την ημέρα της Εργατικής Πρωτομαγιάς του 2017.

Ιδρυτής του κόμματος είναι ο εκδότης και συγγραφέας Γκούναρ Σμάρι Έγκιλσον ο οποίος δήλωσε την ημέρα ίδρυσης του κόμματος ότι το κόμμα θα είναι «υπερασπιστής των μισθωτών και όλων όσων είναι φτωχοί, αόρατοι και αδύναμη. Οι αντίπαλοι του Ισλανδικού Σοσιαλιστικού Κόμματος είναι οι πλούσιοι και όλοι όσοι εξυπηρετούν τα συμφέροντά τους».Gunnar Smári stofnar Sósíalistaflokk Íslands Rúv. 1. May, 2017.

Τα κύρια σημεία της πλατφόρμας του κόμματος είναι:
 «Ανθρώπινες συνθήκες διαβίωσης» όσον αφορά τους μισθούς, τα επιδόματα ανεργίας, τις συντάξεις και τα φοιτητικά δάνεια.
 Ένα δωρεάν σύστημα υγείας χωρίς επιπλέον χρεώσεις.
 Λιγότερες ώρες εργασίας.
 Μεταρρύθμιση του φορολογικού συστήματος με υψηλότερους φόρους στους πλούσιους και χαμηλότερους στους μισθωτούς.

Σύμφωνα με τον Γκούναρ Σμάρι, το κόμμα είχε ήδη 1.400 μέλη κατά την ίδρυσή του. Στις αρχές Μαΐου 2017 συγκροτήθηκε μια προσωρινή Κεντρική Επιτροπή προκειμένου να προετοιμαστεί ένα «Σοσιαλιστικό Συνέδριο» για το φθινόπωρο του 2017.Sósíalistaflokkur Íslands stofnaður. Πριν το Συνέδριο συγκροτήθηκαν, επίσης, τέσσερις επιτροπές από τα μέλη του κόμματος οι οποίες θα ήταν αρμόδιες για την υγεία, την κατοικία, την κοινωνική ευημερία και τον εκδημοκρατισμό της κοινωνίας.Socialists make policy by sortition  The home page of the Icelandic Socialist Party.

Το Ισλανδικό Σοσιαλιστικό Κόμμα δεν συμμετείχε στις εκλογές του 2017, καθώς θεωρούσε ότι βρισκόταν σε «διαδικασία οικοδόμησης», ωστόσο συμμετείχε στις αυτοδιοικητικές εκλογές του 2018 σε δύο από τους μεγαλύτερους δήμους της χώρας. Στο Ρέικιαβικ, το κόμμα κέρδισε το 6,4% των ψήφων και μία από τις 23 έδρες του δημοτικού συμβουλίου.Reykjavik Elections: Conservatives Come Out Ahead, Socialist Wins Seat
 Παραπομπές 

Κατηγορία:Ισλανδικά πολιτικά κόμματα
Κατηγορία:Σοσιαλιστικά κόμματα